section_heading: Neovisna Vlaška
paragraph_text: Vlaška je prvotno bila vazal Ugarskoga Kraljevstva. Kneževina Vlaška oslobodila se vazalnoga statusa nakon uspješne pobune pod vodstvom Basaraba I. Vojska predvođena Basarabom I. (prije 1324. – 1351./1352.) pobijedila je ugarsku vojsku Karla I. Roberta u bitci kod Posade. Tom pobjedom Basarab I. pripojio je Vlaškoj i dio Transilvanije koji je bio pod kontrolom Ugarskoga Kraljevstva.<ref>Ştefănescu, Ştefan (1991), Istoria medie a României I, Bucharest. str. 114 Basaraba I. naslijedio je njegov sin Nikola Aleksandar (1344. – 1352., 1352. – 1364.) koji je bio njegov suvladar, a njega Vladislav I. Vlaški (1364. – 1377.). Pod njegovom vladavinom Vlaška je ponovno postala ugarski vazal. Feudalni sustav Vlaške ustanovljen je tijekom vladavine prvih vlaških vladara. Koristeći se borbama oko ugarskoga prijestolja, Mircea Stariji uspijeva povratiti neovisnost Vlaške. Širenje Osmanskoga Carstva ugrozila je Vlašku. Prema nekima izvorima vlaške su postrojbe sudjelovale u Bitci na Kosovu polju 1389. godine. Njegova je vojska pobijedila osmansku vojsku u Bitci na Rovinama 1395. godine. Njegova je vojska s drugima kršćanskima vojskama poražena u Bitci kod Nikopolja 1396. godine. Godine 1415. pristao je na obvezu plaćanja godišnjega danka Osmanskome Carstvu.<ref>Mircea Stariji, Hrvatska enciklopedija, pristupljeno 21. svibnja 2020.